“Dit was wonderlik. Dit was vir my ’n plesier om te bestuur en dit was emosioneel en pret en fantasties. Daar’s baie geskiedenis daaraan en ek is baie bly ek kon dit bestuur,” het Mick agterna aan die BBC gesê.
Die helfte was versier met die kleure wat sy pa gedra het toe hy vir die Benetton-span gejaag het, terwyl die ander helfte Mick se eie ontwerp op gehad het.
“Ek skat dis net goed om albei kante op te hê. Ons het steeds ’n groot stuk geskiedenis daarmee en om dit op my helm te kan sit, is nog ’n stap,” het hy gesê.
Terwyl haar broer gek is oor meganiese perdekrag onder die enjinkap, is Gina Maria Schumacher (20) gek oor regte perde, net soos haar ma. Sy is 'n amateur-kampioenruiter.
In Augustus vanjaar het sy 'n goue medalje tydens die Internasionale ruiter-federasie (FEI)-wêreldkampioenskap in Parys met haar ruiterkuns gewen.